钦定古今图书集成/理学汇编/文学典/第090卷 > 余贞
## 钦定古今图书集成/理学汇编/文学典/第090卷 > 余贞

按《江西通志》：“贞，字复卿，宁州人。事父孝，每事必咨禀
而后行。举泰定进士，授上海丞，知枣阳县，皆以政声
闻。及还，四方学者执经从者甚众。至元间，以翰林修
撰召修宋、辽、金三史。史成，乞归养。途闻父讣，痛哭跣
行数百里，居丧尽制，哀毁骨立。有司上其行于省府，
未几，寝疾卒。”